# Manual del reproductor de pel·lícules Totem

2003
Chee Bin HOH

El reproductor de pel·lícules Totem és un reproductor de pel·lícules per a l'escriptori GNOME

Projecte de documentació del GNOME

Teniu permís per a copiar, distribuir i/o modificar aquest document, sota els termes de la Llicència de documentació lliure GNU (GFDL), versió 1.1 o qualsevol versió publicada posteriorment per la Free Software Foundation, sense seccions invariants, sense texts de portada i sense texts de contraportada. Podeu trobar una còpia de la GFDL en aquest enllaç o en el fitxer COPYING-DOCS distribuït amb aquest manual.

Aquest manual forma part d'una col·lecció de manuals del GNOME distribuïts sota la GFDL. Si voleu distribuir aquest manual independentment de la col·lecció, podeu fer-ho afegint una còpia de la llicència al manual, tal com es descriu a la secció 6 de la llicència.

Molts dels noms que les empreses utilitzen per a distingir els seus productes i serveis es consideren marques comercials. Quan aquests noms apareguin en qualsevol documentació del GNOME, si els membres del Projecte de documentació del GNOME han estat avisats pel que fa a les marques, els noms apareixeran en majúscules o amb les inicials en majúscules.

EL DOCUMENT I LES VERSIONS MODIFICADES DEL DOCUMENT S'OFEREIXEN SOTA ELS TERMES DE LA LLICÈNCIA DE DOCUMENTACIÓ LLIURE DE GNU, TENINT EN COMPTE QUE:

1. EL DOCUMENT S'OFEREIX «TAL COM ÉS», SENSE CAP TIPUS DE GARANTIA, NI EXPLÍCITA NI IMPLÍCITA; AIXÒ INCLOU, SENSE LIMITAR-S'HI, LES GARANTIES QUE EL DOCUMENT O LA VERSIÓ MODIFICADA DEL DOCUMENT NO TINGUI DEFECTES, SIGUI COMERCIALITZABLE, SIGUI ADEQUAT PER A UN ÚS CONCRET O NO INFRINGEIXI CAP LLEI. TOT EL RISC PEL QUE FA A LA QUALITAT, EXACTITUD I RENDIMENT DEL DOCUMENT O LA VERSIÓ MODIFICADA DEL DOCUMENT ÉS VOSTRE. EN CAS QUE EL DOCUMENT RESULTÉS DEFECTUÓS EN QUALSEVOL ASPECTE, VÓS (NO PAS L'ESCRIPTOR INICIAL, L'AUTOR O CAP ALTRE COL·LABORADOR) ASSUMIU TOT EL COST DE MANTENIMENT, REPARACIÓ O CORRECCIÓ. AQUESTA RENÚNCIA DE GARANTIA CONSTITUEIX UNA PART ESSENCIAL D'AQUESTA LLICÈNCIA. NO S'AUTORITZA L'ÚS DE CAP DOCUMENT O VERSIÓ MODIFICADA DEL DOCUMENT EXCEPTE SOTA AQUESTA RENÚNCIA DE GARANTIA; I

2. EN CAP CAS I SOTA CAP INTERPRETACIÓ LEGAL, JA SIGUI PER AGREUJAMENT (INCLOENT-HI LA NEGLIGÈNCIA), CONTRACTE O ALTRE CAS, L'AUTOR, L'ESCRIPTOR ORIGINAL, QUALSEVOL DELS COL·LABORADORS O DISTRIBUÏDORS DEL DOCUMENT O UNA VERSIÓ MODIFICADA DEL DOCUMENT NI CAP PROVEÏDOR D'AQUESTES PARTS NO SERAN RESPONSABLES DAVANT DE NINGÚ PER CAP DANY DIRECTE, INDIRECTE, ESPECIAL, ACCIDENTAL O CONSECUTIU DE QUALSEVOL TIPUS; AIXÒ INCLOU, SENSE LIMITAR-S'HI, ELS DANYS PER PÈRDUA DE CLIENTS, INTERRUPCIONS DE LA FEINA, FALLADA O MALFUNCIONAMENT DE L'ORDINADOR, O QUALSEVOL ALTRA PÈRDUA O DANY RELACIONAT AMB L'ÚS DEL DOCUMENT I LES VERSIONS MODIFICADES DEL DOCUMENT, FINS I TOT SI S'HA INFORMAT AQUESTA PART DE LA POSSIBILITAT D'AQUESTS DANYS.

Chee Bin
HOH
Projecte de documentació del GNOME

     cbhoh@gnome.org

Baptiste
Mille-Mathias
Projecte de Documentació del GNOME

     baptiste.millemathias@gmail.org

Actualitza la documentació
Manual del reproductor de pel·lícules Totem (Versió 2.0)
Agost del 2006

Chee Bin HOH cbhoh@gnome.org

Projecte de documentació del GNOME

Aquest manual descriu la versió 1.6.0 del reproductor de pel·lícules Totem.

## Comentaris

Per a informar d'un error o fer un suggeriment sobre el reproductor de pel·lícules Totem o aquest manual, seguiu les indicacions de la Pàgina de suggeriments del GNOME.

## Introducció

L'aplicació reproductor de pel·lícules Totem és un reproductor per a l'escriptori GNOME basat en l'entorn de treball Gstreamer i la biblioteca xine, us permet reproduir pel·lícules o cançons.

El reproductor de pel·lícules Totem proporciona les característiques següents:

- Permet la reproducció d'una gran varietat de fitxers de vídeo i àudio.

- Proporciona varis nivells de zoom i de relacions d'aspecte a més de visualització a pantalla completa.

- Controls de desplaçament i volum.

- Llista de reproducció.

- Navegació totalment per teclat.

El reproductor de pel·lícules Totem també incorpora funcionalitats addicionals tals com ara:

- Miniaturitzador de vídeos per al GNOME.

- Pestanya de propietats del Nautilus.

## Primers passos

### Per a iniciar el reproductor de pel·lícules Totem

Podeu iniciar el reproductor de pel·lícules Totem de les maneres següents:

menú d'Aplicacions

  Escolliu So i vídeo Reproductor de pel·lícules Totem.

Línia d'ordres

  Per a iniciar el reproductor de pel·lícules Totem des de la línia d'ordres, teclegeu l'ordre següent, i premeu la tecla de Retorn:

  `totem`

  Per a veure altres opcions disponibles des de la línia d'ordres, teclegeu `totem --help`, i després premeu la tecla de Retorn.

### Quan inicieu el reproductor de pel·lícules Totem

Quan inicieu el reproductor de pel·lícules Totem, es mostrarà la finestra següent.

#### Finestra del reproductor de pel·lícules Totem un cop iniciat.

Mostra la finestra principal del Reproductor de pel·lícules Totem amb la barra lateral oberta amb la llista de reproducció. Conté la barra de menú, l'àrea de visualització, barra lateral, lliscador de desplaçament, botons de control del progrés, lliscador del volum i la barra d'estat.

La finestra del reproductor de pel·lícules Totem conté els elements següents:

Barra de menú.

  Els menús de la barra de menú contenen totes les ordres que necessiteu per a utilitzar el reproductor de pel·lícules Totem.

Àrea de visualització.

  L'àrea de visualització mostra la pel·lícula o la visualització d'una cançó.

Barra lateral.

  La barra lateral mostra propietats del fitxer que s'està reproduint i actua com a llista de reproducció.

Lliscador del temps transcorregut

  El lliscador del temps transcorregut mostra el temps transcorregut de la pel·lícula o cançó que s'està reproduint. També us permet avançar o retrocedir una pel·lícula o cançó.

Botons de control del progrés

  Els botons de control del progrés us permeten anar a la pista següent o anterior, fer una pausa o reproduir una pel·lícula o cançó.

Lliscador del volum.

  El lliscador del volum us permet ajustar el volum.

Barra d'estat.

  La barra d'estat mostra informació de l'estat sobre la pel·lícula o cançó que s'està reproduint.

## Utilització

### Per a obrir un fitxer

Per a obrir un fitxer de vídeo o àudio, escolliu Tecla de controlO Pel·lícula Obre. Es mostrarà el diàleg Seleccioneu pel·lícules o llistes de reproducció. Seleccioneu els fitxers que voleu obrir, després feu clic a Afegeix.

Podeu arrossegar i deixar anar un fitxer des d'una altra aplicació com ara el gestor de fitxers a la finestra del reproductor de pel·lícules Totem. El reproductor de pel·lícules Totem obrirà el fitxer i reproduirà la pel·lícula o cançó. El reproductor de pel·lícules Totem mostra el títol de la pel·lícula o cançó a sota de l'àrea de visualització i en la barra de títol de la finestra.

Si intenteu obrir un format de fitxer que el reproductor de pel·lícules Totem no reconeix, l'aplicació mostrarà un missatge d'error.

Podeu fer un doble-clic en un fitxer de vídeo o àudio en el gestor de fitxers Nautilus per obrir-lo en la finestra del reproductor de pel·lícules Totem.

### Per a obrir una ubicació

Per a obrir un fitxer pel seu URI, escolliu Tecla de controlL Pel·lícula Obre una ubicació. Es mostrarà el diàleg de Obre una ubicació. Utilitzeu el quadre combinat desplegable per a especificar la ubicació URI del fitxer que voleu obrir, després feu clic en el botó Obre.

### Per a reproduir una pel·lícula (DVD, VCD o CD)

Inseriu el disc en la unitat òptica del vostre ordinador, després escolliu Pel·lícula Reprodueix el disc.

### Per a expulsar un DVD, VCD o CD

Per a expulsar un DVD, VCD o DVD, escolliu Tecla de controlE Pel·lícula Expulsa.

### Per a fer una pausa en una pel·lícula o cançó

Per fer una pausa en una pel·lícula o cançó que s'està reproduint, feu clic en el botó Mostra el botó de fer una pausa. , o escolliu P Pel·lícula Reprodueix / Fes una pausa.

Per a continuar la reproducció d'una pel·lícula o cançó, feu clic al botó Mostra el botó de reproducció. , o trieu P Pel·lícula Reprodueix / Fes una pausa.

### Per a visualitzar les propietats d'una pel·lícula o cançó

Per a visualitzar les propietats d'una pel·lícula o cançó, escolliu Visualitza Barra lateral per fer que aparegui la barra lateral, i escolliu Propietats en la llista desplegable.

El diàleg conté la informació següent:

General

  Títol, artista, any i durada de la pel·lícula o cançó.

Vídeo

  Dimensions, còdec i marcs per segon.

Àudio

  Taxa de bits i còdec de l'àudio.

### Per a desplaçar-se a través de pel·lícules o cançons

Per a desplaçar-se a través de pel·lícules o cançons, podeu emprar els mètodes següents:

Per a saltar endavant

  Per a saltar endavant en una pel·lícula o cançó, escolliu Dret Vés Salta endavant.

Per a saltar endarrere

  Per a saltar endarrere en una pel·lícula o cançó, escolliu Esquerra Vés Salta enrere.

Per a saltar a un instant

  Per a saltar a un instant en concret, escolliu S Vés Salta a. Es mostrarà el diàleg de Salta a. Empreu el quadre giratori per a especificar el temps transcorregut al que saltar (en segons), llavors feu clic a D'acord.

Per a reproduir la pel·lícula o cançó següent

  Per a reproduir la pel·lícula o cançó següent, escolliu N Vés Següent capítol/pel·lícula o feu clic al botó Mostra un botó per a cercar endavant .

Per a reproduir la pel·lícula o cançó anterior

  Per a reproduir la pel·lícula o cançó anterior, escolliu B Vés Anterior capítol/pel·lícula, o feu clic al botó Mostra un botó per a cercar enrere .

### Per a canviar el factor d'augment

#### Per a canviar la mida del vídeo

Per a canviar el factor d'augment o l'àrea de visualització, podeu emprar els mètodes següents:

- Per a passar a mode de pantalla completa, escolliu F Visualitza Pantalla completa . Per a sortir del mode de pantalla completa, feu clic al botó Surt de la pantalla completa o premeu la tecla Esc o F.

- Per a reduir l'àrea de visualització a la meitat (50%), escolliu 0 Visualitza Ajusta la finestra a la pel·lícula Redimensiona 1:2.

- Per a deixar l'àrea de visualització a l'aspecte original (100%), escolliu 1 Visualitza Ajusta la finestra a la pel·lícula Redimensiona 1:1.

- Per a augmentar al doble l'àrea de visualització (200%), escolliu 2 Visualitza Ajusta la finestra a la pel·lícula Redimensiona 2:1.

#### Per a canviar la relació d'aspecte del vídeo

Per a canviar entre les diferents relacions d'aspecte, escolliu A Visualitza Relació d'aspecte. Les relacions d'aspecte permeses són:

- Auto

- Quadrat

- 4:3 (TV)

- 16:9 (Pantalla ampla)

- 2.11:1 (DVB)

La relació d'aspecte predeterminat és l'Auto.

### Per a ajustar el volum

Per a apujar el volum, escolliu Amunt So Apuja el volum o moveu el lliscador de volum cap a la dreta. Per a abaixar el volum, escolliu Avall So Abaixa el volum o moveu el lliscador de volum cap a l'esquerra.

Per a ajustar el volum del so, també podeu emprar el botó del volum. Premeu el botó del volum i escolliu el nivell de volum amb el lliscador.

### Per a fer que la finestra estigui sempre a sobre

Per a fer que la finestra del reproductor de pel·lícules Totem estigui sempre per sobre de les finestres d'altres aplicacions, escolliu Visualitza Sempre per damunt.

### Per a mostrar o amagar els controls

Per a amagar els controls de la finestra del reproductor de pel·lícules Totem, escolliu H Visualitza Mostra els controls per a desseleccionar l'opció Mostra els controls. Per a mostrar els controls en la finestra del reproductor de pel·lícules Totem, feu clic amb el botó secundari en la finestra i escolliu en el menú emergent H Mostra els controls.

Si està seleccionada l'opció Mostra els controls, el reproductor de pel·lícules Totem mostrarà la barra de menú, el lliscador de temps transcorregut, els botons de control de cerca, el lliscador de volum i la barra d'estat en la finestra. Si no està seleccionada l'opció Mostra els controls, l'aplicació amagarà aquests controls i només mostrarà l'àrea de visualització.

### Per a gestionar la llista de reproducció

#### Per a mostrar o amagar la llista de reproducció

Per a mostrar la llista de reproducció, escolliu Visualitza Barra lateral, o feu clic al botó de la Barra lateral, i escolliu la Llista de reproducció a dalt de tot de la barra lateral. Es mostrarà el diàleg de la Llista de reproducció.

Per a amagar la llista de reproducció, escolliu Visualitza Barra lateral o feu clic un altre cop al botó de la Barra lateral.

#### Gestionar una llista de reproducció

Podeu utilitzar el diàleg de la llista de reproducció per fer el següent:

Per afegir una pista o pel·lícula

  Per afegir una pista o pel·lícula, feu clic al botó Afegeix. Es mostrarà el diàleg de Seleccionar fitxers. Seleccioneu el fitxer que voleu afegir a la llista de reproducció, després feu clic a D'acord.

Per a suprimir una pista o pel·lícula

  Per a suprimir una pista o pel·lícula, seleccioneu el noms dels fitxers del quadre de llista noms de fitxers i després feu clic al botó Suprimeix.

Per a desar una llista de reproducció a un fitxer

  Per a desar una llista de reproducció a un fitxer, feu clic al botó Desa. Es mostrarà el diàleg Desa la llista de reproducció, especifiqueu el nom de fitxer amb el que voleu desar la llista de reproducció.

Per a moure una pista o pel·lícula cap amunt en la llista de reproducció

  Per a moure una pista o pel·lícula cap amunt en la llista de reproducció, seleccioneu els noms de fitxers del quadre de llista noms de fitxers i després feu clic al botó Mou amunt.

Per a moure una pista o pel·lícula cap avall en la llista de reproducció

  Per a moure una pista o pel·lícula cap avall en la llista de reproducció, seleccioneu els noms de fitxers del quadre de llista noms de fitxers i després feu clic al botó Mou avall.

#### Per a seleccionar o desseleccionar el mode de repetició

Per a habilitar o inhabilitar el mode de repetició, escolliu Edita Mode de repetició.

#### Per a seleccionar o desseleccionar el mode aleatori

Per a habilitar o inhabilitar el mode aleatori, escolliu Edita Mode aleatori.

### Per a escollir els subtítols

Per a escollir l'idioma dels subtítols, seleccioneu Visualitza Subtítols i escolliu l'idioma en que voleu que es mostrin els subtítols.

Per a inhabilitar la visualització dels subtítols, escolliu Visualitza Subtítols Cap.

Per defecte, el reproductor de pel·lícules Totem utilitzarà el mateix idioma que el definit en el vostre ordinador per a mostrar els subtítols.

El reproductor de pel·lícules Totem carregarà i mostrarà automàticament els subtítols si el nom del fitxer del vídeo i dels subtítols tenen el mateix nom i l'extensió dels subtítols és `asc`, `txt`, `sub`, `smi`, o `ssa`.

### Per a fer una captura de pantalla

Per a fer una captura de pantalla d'una pel·lícula o visualització d'una cançó que s'està reproduint, escolliu Edita Fes una captura de pantalla. Es mostrarà el diàleg de Desa la captura de pantalla, feu clic al botó Desa per a desar la captura de pantalla.

Podeu desar una captura de pantalla a

- Fitxer: seleccioneu l'opció Desa la captura de pantalla a un fitxer i després feu clic al botó Navega per a especificar el fitxer a on desar la captura de pantalla.

- L'escriptori: seleccioneu l'opció Desa la captura de pantalla a l'escriptori.

## Preferències

Per a modificar les preferències del reproductor de pel·lícules Totem, escolliu Edita Preferències. El diàleg de Preferències conté les següents seccions en pestanyes:

### General

Xarxa

  Seleccioneu la velocitat de connexió a la xarxa en el quadre de llista desplegable Velocitat de connexió.

Sortida de TV

  - Sense sortida de TV: seleccioneu aquesta opció si no teniu una connexió de sortida de TV (seleccionada per defecte si no teniu una interfície de sortida de TV).

  - Sortida de TV a pantalla completa d'Nvidia (NTSC): seleccioneu aquesta opció si voleu sortida de TV en NTSC.

  - Sortida de TV a pantalla completa d'Nvidia (PAL): seleccioneu aquesta opció si voleu sortida de TV en PAL.

Subtítols

  - Tipus de lletra: seleccioneu aquesta opció per a canviar el tipus de lletra que s'utilitzarà per a mostrar els subtítols.

  - Codificació: seleccioneu aquesta opció per a canviar la codificació que s'utilitzarà per a mostrar els subtítols.

### Pantalla

Pantalla

  Seleccioneu l'opció redimensiona si voleu que el reproductor de pel·lícules Totem redimensioni automàticament la finestra quan es carregi un vídeo nou.

Efectes visuals

  - Visual: seleccioneu aquesta opció per a mostrar efectes visuals mentre es reprodueix un fitxer d'àudio.

  - Tipus de visualització: seleccioneu el tipus de visualització des del quadre de llista desplegable.

  - Mida de la visualització: seleccioneu la mida de la visualització des del quadre de llista desplegable.

Balanç de color

  - Brillantor: empreu el lliscador per a especificar el nivell de brillantor.

  - Contrast: empreu el lliscador per a especificar el nivell de contrast.

  - Saturació: empreu el lliscador per a especificar el nivell de saturació.

  - To: empreu el lliscador per a especificar el nivell de to.

### Àudio

Sortida d'àudio

  Seleccioneu un tipus de sortida d'àudio de la llista desplegable tipus de sortida d'àudio.

## Quant al reproductor de pel·lícules Totem

El reproductor de pel·lícules Totem ha estat escrit per en Bastien Nocera (hadess@hadess.net), Julien Moutte (julien@moutte.net) el rerefons de GStreamer, i en Guenter Bartsch (guenter@users.sourceforge.net). Per a trobar més informació quant al reproductor de pel·lícules Totem, visiteu la Pàgina d'inici del reproductor de pel·lícules Totem.

Per a informar d'errors o fer suggeriments sobre aquesta aplicació o manual, seguiu les indicacions d'aquest document.

This program is distributed under the terms of the GNU General Public license as published by the Free Software Foundation; either version 2 of the License, or (at your option) any later version. A copy of this license can be found at this link, or in the file COPYING included with the source code of this program.